Steve nie op AIG-verhoog in Kaapstad | Netwerk24
Deur Andrea Küsel 18 September 2019 15:11
Steve Hofmeyr het Woensdag aangekondig dat hy onttrek uit die Afrikaans is Groot (AiG)-konsert in Kaapstad.
“Na gesprekke met die Afrikaans is Groot-direksie het ek besluit om terug te staan sodat die AiG-konserte in Kaapstad in 2020 wel kan plaasvind.”
Hy skryf op sy Facebook-blad hy doen dit in belang van sy kollegas en die groot produksiespan.
“Ek verstaan die enorme uitdagings in terme van infrastruktuur en koste en wat die verlies aan inkomste aan my medekunstenaars sal doen.
“Ek besef dat Sun International ons hul lokaal in die Kaap sal weier as ek nie die besluit maak nie.”
Hofmeyr skryf verder dit sal hom altyd grief dat geld, borge en politieke narratief “ons kultuur en ons kunste vandag voorskryf.”
Meer oor: Aig | Steve Hofmeyr